Rekomendacijų 5 priedas

**INFORMAVIMAS APIE ASMENS DUOMENŲ TVARKYMĄ**

Informuojame Jus, jog Jūsų asmens duomenų valdytojas yra Pasvalio rajono savivaldybės administracija (toliau – Savivaldybės administracija), juridinio asmens kodas 188753657, adresas: Vytauto Didžiojo a. 1, LT-39143 Pasvalys, tel. 8 451 54 101, el. p. [rastine@pasvalys.lt](mailto:rastine@pasvalys.lt).

Savivaldybės administracija Jūsų asmens duomenis tvarko siekdama išnagrinėti Jūsų pateiktą prašymą / skundą bei suteikti Jums administracinę paslaugą. Tvarkyti duomenis būtina, kad būtų įvykdyta duomenų valdytojui taikoma teisinė prievolė, taip pat siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas.

Jeigu Jūs nepateiksite savo asmens duomenų, Savivaldybės administracija negalės išnagrinėti Jūsų prašymo, suteikti administracinės paslaugos ir įvykdyti teisės aktuose numatytų pareigų.

Asmens duomenys Savivaldybės administracijoje renkami tik teisės aktų nustatyta tvarka, juos gaunant tiesiogiai iš Jūsų (pateikus prašymą ar skundą), oficialiai užklausiant reikalingą informaciją tvarkančių ir turinčių teisę ją teikti subjektų ar sutarčių ir teisės aktų pagrindu prisijungiant prie duomenis kaupiančių duomenų bazių, registrų ir informacinių sistemų.

Informacija apie Jus trečiosioms šalims gali būti teikiama siekiant išnagrinėti Jūsų prašymą / skundą bei tais atvejais, kai to reikalauja teisės aktų nuostatos. Jūsų asmens duomenys gali būti teikiami: valstybės institucijoms, įstaigoms ir įmonėms, valstybės įgaliotiems asmenims, informacinių sistemų ir registrų valdytojams, kredito ir finansinių paslaugų teikėjams bei kitiems asmenims, kurių veiklą reglamentuojančiuose teisės aktuose yra nustatyta teisė gauti informaciją iš Savivaldybės administracijos.

Jūsų asmens duomenys Savivaldybės administracijoje saugomi teisės aktų, reglamentuojančių duomenų saugojimo terminus, nustatyta tvarka ir terminais. Praėjus saugojimo terminui, Jūsų duomenys sunaikinami, išskyrus tuos, kurie įstatymų nustatyta tvarka privalo būti perduoti Valstybės archyvui.

Jūs turite šias duomenų subjekto teises, įtvirtintas Bendrajame duomenų apsaugos reglamente:

* teisę susipažinti su savo duomenimis ir kaip jie yra tvarkomi;
* teisę reikalauti ištaisyti ar (ir) papildyti savo asmens duomenis;
* teisę reikalauti ištrinti savo asmens duomenis („teisė būti pamirštam“);
* teisę apriboti savo asmens duomenų tvarkymą;
* teisę į duomenų perkėlimą;
* teisę nesutikti su asmens duomenų tvarkymu;
* teisę reikalauti, kad nebūtų taikomas tik automatizuotu duomenų tvarkymu, įskaitant profiliavimą, grindžiamas sprendimas.

Taip pat Jūs turite teisę pateikti skundą Valstybinei duomenų apsaugos inspekcijai dėl Savivaldybės administracijos veiksmų (neveikimo).

Jūs galite kreiptis į duomenų apsaugos pareigūną visais klausimais, susijusiais su Jūsų asmens duomenų tvarkymu ir naudojimusi savo teisėmis pagal Bendrąjį duomenų apsaugos reglamentą. Duomenų apsaugos pareigūno kontaktai: tel. 8 451 54 101, el. p. [dokumentai@pasvalys.lt](mailto:dokumentai@pasvalys.lt).

Daugiau informacijos apie asmens duomenų tvarkymą, tvarkymo tikslus, asmens duomenų apimtis, duomenų subjektų teisių įgyvendinimo sąlygas, prašymo pateikimo ir nagrinėjimo tvarką galite rasti Pasvalio rajono savivaldybės interneto svetainėje[www.pasvalys.lt](http://www.pasvalys.lt),skiltyje „Asmens duomenų apsauga“.

Susipažinau:

Data \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_